Държавен вестник, бр. 10, 2003 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  10
(7) В случай на несъответствие по отноше-
ние на състава на изпитваната проба съгласно
приложение № 1 с обявеното съдържание на
хранителни елементи и след отчитане на допус-
тимите отклонения съгласно приложение № 2
акредитираната лаборатория изпраща екзем-
пляр от протокола и в НСРЗ.
(8) В случаите по ал. 7 НСРЗ може да разпо-
реди да се приложи една от мерките по чл. 24д,
ал. 3 от Закона за защита на растенията.
(9) При несъответствие разходите за анализ
са за сметка на проверяваното лице, като в ед-
номесечен срок проверяваното лице заплаща
на НСРЗ разходите за анализа.
Чл. 26. Вземането на проби и извършването
на анализи на торове се извършват в съответс-
твие с методите, описани в приложение № 5,
като резултатите се съобразят с допустимите
отклонения съгласно приложение № 2.
Чл. 27. (1) Проверките, анализите и изпит-
ванията на еднокомпонентни амониево-нитрат-
ни торове с високо съдържание на азот се из-
вършват в съответствие с методите съгласно
приложение № 3, раздели III и IV.
(2) Националната служба за растителна за-
щита може да извършва допълнителни провер-
ки на еднокомпонентни амониево-нитратни
торове с високо съдържание на азот съгласно
приложение № 3, раздел II.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Основен хранителен елемент” е всеки от
елементите азот, фосфор и калий.
2. “Второстепенен хранителен елемент” е
всеки от елементите калций, магнезий, натрий
и сяра.
3. “Микроелементи” са елементите бор,
кобалт, мед, желязо, манган, молибден и
цинк, необходими за растежа на растенията
в значително по-малки количества в сравне-
ние с основните и второстепенните хранител-
ни елементи.
4. “Неорганичен тор” е тор, в който храни-
телните елементи са под формата на неорга-
нични соли, получени чрез физични и/или хи-
мични промишлени процеси. Калциевият
цианамид, карбамидът и продуктите, получе-
ни от него чрез кондензация и/или свързване,
се класифицират като неорганични торове.
5. “Хелатиран микроелемент” е микро-
елемент, фиксиран върху една от органични-
те молекули, посочени в  приложение № 1,
раздел Д.3.
6. “Комплексен микроелемент” е микро-
елемент, фиксиран в съединение със сложен със-
тав, в което има централен атом и непосредст-
вено свързани с него молекули или йони.
7. “Вид торове” са торове с общо наимено-
вание съгласно приложение № 1.
8. “Еднокомпонентен тор” е азотен, фосфо-
рен или калиев тор, съдържащ само един от
основните хранителни елементи.
9. “Сложен тор” е тор, съдържащ не по-мал-
ко от два основни хранителни елемента, полу-
чен по химичен път или чрез смесване или ком-
бинация от двете.
10. “Комплексен тор” е сложен тор, получен
чрез химична реакция, чрез разтваряне или чрез
гранулация, съдържащ не по-малко от два ос-
новни хранителни елемента, като всяка грану-
ла съдържа всички обявени в състава хранител-
ни елементи.
11. “Смесен тор” е тор, получен чрез сухо
смесване на няколко торове без протичане на
химична реакция.
12. “Еднокомпонентен амониево-нитратен
тор с високо съдържание на азот” е продукт,
получен по химичен път на базата на амониев
нитрат, предназначен за използване като тор и
съдържащ повече от 28 % азот.
13. “Тор за листно подхранване” е тор, който
се прилага върху листата на културите и се по-
ема чрез тях.
14. “Течен тор” е тор в суспензия или разтвор.
15. “Торов разтвор” е течен тор, който не съ-
държа твърди частици.
16. “Обявено съдържание” е съдържание-
то на хранителен елемент или негов оксид,
включително неговите форми и разтворимос-
ти, което е гарантирано от лицето, пускащо
тора на пазара, в рамките на допустимите
отклонения.
17. “Допустимо отклонение” е разрешеното
отклонение на измерената от обявената стой-
ност на хранителния елемент. 
18. “Насипен тор” е тор, който не е опа-
кован.
19. “Пускане на пазара” е всяко доставяне
срещу заплащане или безплатно или съхраня-
ване за целите на доставянето. Вносът на торо-
ве се счита като пускане на пазара.
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание чл. 24в,
ал. 2 от Закона за защита на растенията.
§ 3. Контролът по прилагането на наред-
бата се възлага на Националната служба за
растителна защита и на нейните регионални
структури.
§ 4. Наредбата влиза в сила 3 месеца след
обнародването є в “Държавен вестник”.